Document ID: 32004D0249

32004D0249
L 078/56
JURNALUL OFÍCIAL AL UNIUNII EUROPENE
DECIZIA COMISIEI
din 11 martie 2004
privind un chestionar pentru elaborarea rapoartelor statelor membre cu privire la punerea în aplicare a Directivei 2002/96/CE a Parlamentului European și a Consiliului privind deșeurile de echipamente electrice și electronice (DEEE)
[notificată cu numărul C(2004) 714]
(Text cu relevanță pentru SEE)
(2004/249/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2002/96/CE a Parlamentului European și a Consiliului din 27 ianuarie 2003 (1) privind deșeurile de echipamente electrice și electronice (DEEE), în special articolul 12,
întrucât:
(1)
În temeiul Directivei 2002/96/CE, statele membre sunt obligate să prezinte Comisiei un raport privind punerea în aplicare a directivei.
(2)
Raportul ar trebui să descrie detaliat atât transpunerea directivei în legislația internă, cât și punerea sa în aplicare. Raportul ar trebui elaborat pe baza chestionarului din prezenta decizie.
(3)
Măsurile prevăzute de prezenta decizie sunt în conformitate cu avizul comitetului instituit în temeiul articolului 6 din Directiva 91/692/CEE (2),
ADOPTĂ PREZENTA DECIZIE:
Articolul 1
Statele membre își elaborează rapoartele privind punerea în aplicare a Directivei 2002/96/CE pe baza chestionarului din anexă.
Articolul 2
Prezenta decizie se adresează statelor membre.
Adoptată la Bruxelles, 11 martie 2004.

Labels: 12
1
15
20